D´Museoa

AGERIAN. Bixen Vergara
2025-03-11 - 2025-05-04 | Koruko Andre Mariaren Basilika, Abuztuaren 31 kalea, 46, Donostia, Gipuzkoa, 20003, España
Non agertzen zaigu Jainkoa?
Galdera honi erantzuna eman nahian egindako argazki erakusketa da AGERIAN. Hitzak esaten duen bezela, egunero agertzen zaigu Jainkoaren maitasuna. Hau ardatz hartuta eta persona erdian jarrita 18 argazkiz osatutako erakusketa hau prestatu dut.

Lorenzo Ascasibar. Eskulturatik sentitu
2024-12-23 - 2025-03-02
Erakusketa honek Lorenzo Ascasibarrek bere bizitzan zehar egindako erlijio-gaiko eskulturari balioa eman nahi dio. Lorenzo Asacasibar artista nekaezina izan zen, prestakuntza handikoa eta bere eskulturak formatu figuratibo batean eginez modernitatea bere eskulturan aplikatzen jakin zuena.

Simón Berasaluce. Argia mintzatzen denean
2024-10-11 - 2024-12-15
Simon Berasaluzek oso gaztetatik erakutsi zuen arterako interesa eta trebetasuna. Bere prestakuntzaren eta bizitzaren ondorioz, bere lanaren zati handi bat gure mugetatik kanpo (Frantzian eta Ameriketako Estatu Batuetan) garatu zuen. Horregatik eta bere lan-eremua beiratea izateagatik, ez da oso artista ezaguna eta aintzatetsia izan euskal eremuan.
Erakusketa honek, haren alabaren eskuzabaltasun izugarriari esker eginak, ezjakintasun hori arintzea du xede. Horretarako, bozetoak, marrazkiak, diseinuak eta abar ekarri ditugu, diseinu bakoitzaren atzean dauden lan eta ezagutza itzela ezagutarazteko asmoz. Gainera, ahal den neurrian, Simon Berasaluzek lan egiterakoan garatzen zuen prozesua erakutsi nahi dugu.
Hitz gutxitan esanda, Simon Berasaluzek beiragintza modernizatu zuen eta hizkera artistiko berriak ezarri zituen beirateen diseinuan. Argia hainbat elizatan, komentutan, kaperatan, etxetan eta abarretan mintzatzea lortu zuen artista izan zen.

Eduardo Chillida. Kartelak
2024-08-08 - 2024-09-29
1975. urtean, Eduardo Chillida eskultoreak Santa Maria Parrokiari “GURUTZ /CRUZ IV” (Bataiarri Pilaren gainean kokatua) obra eman zion. Obra bikaina da, lerro zuzeneko alabastroz egina, eta adierazgarriena harrizko blokearen barruan zulatutako gurutze-formako hutsune sakona da, negatiboan jarritako gurutzea, eskuineko aldean gurutze positiboa landu zuen bitartean.
Opari horrelakorik eskerrak emateko, Donostiako Elizbarrutiko Museoak, Eduardo Chillidaren adiskideen talde batekin lankidetzan, bere ibilbidean zehar egindako 50 karteleko bilduma jarri du ikusgai. Kartel horiek hainbat jarduera biltzen dituzte, kultura, kirola, gizartea, bere kaligrafia indartsuari leial izanik, mugimenduan dagoen lerro/orbanarekiko maitasuna adierazten dute, hutsarekiko kezka, beltza funtsezko kolore gisa, eta konposizio poetiko eta minimoa.

Jesús Gallego eta gazteak
2024-03-21 - 2024-07-07
Jesús Gallego hil zeneko 20. urteurrenean, “Jesús Gallego eta gazteak” erakusketa aurkeztuko du D´Museoak.

Erakusketak 20 lan ditu, eta horietan gaztediaren zati baten bazterreko mundua islatzen du. Mundu hori ikusten zuen Jesús Gallegok Gipuzkoako Arte Elkartean eskolak ematetik ateratzen zenean. Bere artelanetan mundu hori islatu, eta ahal zuen neurrian lagundu zuen.

Jaiotzak
2023-12-05 - 2024-01-21
D’Museoan ikus daitekeen erakusketan jaiotza mota desberdinen jatorria eta tipologia ezagutuko ditugu. Horretarako, lehen areto batean, egile, garai, jatorri eta teknika ezberdinen irudi bilduma bat aurkezteko dugu, baita lau diorama eta burdinazko zepan egindako Olentzeroren irudi bat ere. Bigarren aretoan, Museoko Jaiotza Napolitarraz gain, Euskal Jaiotza Herrikoia eta munduko hainbat lekutako irudiak eta jaiotzak aurkeztuko ditugu.

Kyoto. Juan Gabriel Vich
2023-10-03 - 2023-11-19
Juan Gabriel Vichen sormen-prozesua erregresiboa da. Desikasten, arazten, purgatzen, garbitzen, saiatzen da. Ez du gehitzeko edo frogatzeko asmorik, baizik eta erakustea, eskuan jartzea. Eta keinurik gabe egiten du, beso fantasma batetik abiatuta. Lausodura eta argia betiere teknika bikain baten bidez. Vichen pinturak ez du ezer fisikotik, ariketa mental zabal baten emaitza da guztia. Lasaitasun sakonenari egiten diogu aurre, baretasun zirraragarrienari.

Errituak eta erlijio-mistizismoa Peruko Andeetan. Teo Allain Chambi & Andrés Fernando Allain Zamalloa
2023-06-20 - 2023-09-03
Santuen inguruko jaiak eta errituak Andeetako kolektibitateen nortasuna birsortzeko uneak dira gaur egun; beraz, identitate-rol soziokulturala betetzen dute. Hori dela eta, migratzaile taldeak elkartu eta jai horiek aldizka ospatzen eta birsortzen dituztela ikus daiteke.
Bestalde, jaiak egunerokotasuna apurtzen du eta bereziki sinbolikoa den garai bat sortzen eta bizitzen dute parte-hartzaileek. Izan ere, mozorrotuta edo jantzi bereziak jantzita edo ikusle gisa, beren jatorrizko garaiekin bat egiten dute eta beren esperientzia mistikoa bizi dezakete.

José Luis Cobreros. 3 dimentsio
2023-03-10 - 2023-05-14
Erakusketa honetan José Luis Cobreros artista donostiarraren 11 obra aurkeztu ditu D´Museoak.
Eskultura figuratibo klasiko eta modernoarekiko leiala, giza gorputzaren mireslea, lasaitasunaren eta amildegiaren arteko sortzailea, bere aitaren, haurren, emakumeen eta Gipuzkoako industrialarien busto eta erretratuen egilea.

San Inaziori buruzko ikuskerak
2022-10-18 - 2023-01-08
Galderak planteatu nahi ditu erakusketak erantzunak baino gehiago. Lengoaia artistiko berriek santuaren ikuskera/ikonografia berri bat eragin zuten edo forma baino ez da aldatzen? San Inazioren figura irudikatzen jarraitu zuten aldatzen ari zen eta eliza bere protagonismoa galtzen ari zen gizarte hartan? XX. mendeko artista gipuzkoarrak gai “klasikoak” interpretatzera edo berrinterpretatzera hurbildu ziren? Erakusketa honek galdera horiei erantzuten diela uste dugu.

Oteiza Argentinan
2022-06-15 - 2022-10-02
Jorge Oteizak Ameriketan eman zuen aldia da bere etapa ezezagunena.
Argentinan aurkitu ahal izan diren piezetako batzuk bildu dira erakusketa honetan. Buenos Aires izan zen bere bidaiaren abiapuntua eta amaiera, baina baita hainbat urtetan bizi izan zen lekua ere. Hantxe ezagutu zuen Itziar Carreño, bere bizitzako pertsonarik garrantzitsuenetariko bat, eta harekin ezkondu zen 1938ko maiatzean.
Obra guztiak argitaratu gabeak dira.

Erruki lanak. Mari Cruz Bascones "Alpe"
2022-04-06 - 2022-06-05
Mari Cruz Basconesen erakusketak konposizio abstraktu eta figuratiboko 14 esmalte liluragarri ditu, Erruki lanen irakurketa originala indarrez adierazten dutenak. Erakusketa bi ataletan antolatuta dago: Gorputzeko erruki-lanak (besteen behar fisiko eta materialei heltzen dieten maitasun-ekintzak dira) eta Espiritualeko erruki-lanak (pertsonen adimen-, bihotz- eta arima-beharrei heltzen dietenak).

Okasiorako jantzia
2021-12-30 - 2022-04-03
D´Museoak Koruko Ama Birjinaren mantuen sorta bat aurkezten du erakusketa honetan. Koruko Ama Birjina da eliza honi izena ematen diona, bai eta Donostiako zaindaria ere.
Erakusketa honen bidez ezagutzera eman nahi ditugu Koruko Ama Birjinaren irudiaren historia, bere mantuen bidez transmititzen diren mezuak eta mantu horietaz gozatzeko aukera eman diguten emakume-esku askoren lana, bai egin mantu horiek zituztelako, dohaintzan eman zituztelako edo zaindu zituztelako.
Inoiz galdetu al diogu geure buruari zergatik janzten diren irudiak? Gizartean bezala, Elizan ere, jantziak komunikatu egiten du, mezuak transmititzen ditu. Irudia apaintzeaz gain, badago sinbologia bat, bai janzteko keinuan, bai jantziaren kolorean, bai brodatuaren motiboan… Mezu sakonago bat dago, gaur egun galtzen ari dena, eta hori ulertzen lagundu nahi du erakusketa honek.

Arantzazu 70 urte
2021-11-02 - 2021-12-08
Euskal Herriko Arkitektoen Elkargo Ofizialak ‘Arantzazu, 70 urte’ erakusketa aurkezten du Mugak/Euskadiko Nazioarteko Arkitektura Bienalaren barruan. D ‘Museoan instalatuta dago erakusketa, eta azaroaren 30era arte bisitatu ahal izango da.
Erakusketaren helburu orokorra Enrique Laorga eta Francisco Javier Sáenz de Oizaren arkitekturari errekonozimendua ematea da, Gipuzkoako XX. mendeko talde artistiko adierazgarrienaren bultzatzaile gisa

Dohaintzak. Museoa eraikitzen
2021-07-29 - 2021-10-03
Zenbait erlijio-komunitate beste monasterio batzuetara aldatu edo bildu dira, kasu honetan, Astigarragako Agustindar Kalonjeen eta Donostiako Santa Teresaren karmeldarren monasterioetara, eta, bestetik, hainbat egileren erlijio-gaietako funtsak dohaintzan jaso ditugu (Simón Arrieta, Bienabe Artía, Flores Kaperotxipi, Javier Arocena, Tomás Hernández-Mendizabal, José Antonio Fermín Gorosabel (Gofer), Joaquín Pallarés, Ana Batanero, Antoine Knibily, Jyoti Sahi, eta Vasile Alupului) bildumagile partikularren edo artisten beren eskutik; horri guztiari esker, Elizbarrutiaren Museoaren funtsak aberasteko aukera izan dugu. Zenbait pinturak, marrazkik, grabatuk eta eskulturak osatzen dute erlijio-arteko lagin txiki baina bikain hau.
D´Museoarentzat piezak dohaintzan jasotzea da piezak gurera ekartzeko ia modu bakarra. Horregatik, erakusketa honek dohaintza-emaileen lana nabarmendu nahi du, eskuzabaltasun osoz jokatzen dutelako beren jabetzako piezak herritar guztien eskura jarriz, jende guztiak haiekin gozatzeko aukera izan dezan.

AGERKUNDERAKO GUNEA
2021-02-19 - 2021-06-13
Gorka Salmeronek (Legazpi, 1969) eta Joxan Izak (Bergara, 1961) elkarrekin antolatu duten lehen erakusketa da hau. Zehatzagoak izateko, ikonografia kristauaren inguruko interpretazio pertsonala topatuko dugu hemen. Biek ala biek ibilbide artistiko oparoa daukate eta diziplina asko jorratu dute: argazkilaritza, margolaritza, grabatua, eskultura, musika… Horren adierazgarri da erakusketa, ezin hobeto islatzen baitu lengoaia ezberdinek elkar elikatzen eta aberasten dutela leku berean aurkezten ditugunean.

SOMNIUM ARTIFICUM. Artisten ametsa
2020-12-10 - 2021-02-07
D’Museoak Nori Ushijima pintore euskaldun-japoniarraren gai erlijiosodun lanekin aurkezten duen erakusketa bereziaren izenburua daSOMNIUM ARTIFICUM.1993an, Donostiara iritsi berri –hemen bizi izan zen hamar bat urtez–, accesit bat lortu zuen UshijimakSOMNIUM ARTIFICUM.EL SUEÑO DE LOS ARTISTAS–ARTISTEN AMETSA proiektuarekin.Urte hartan, Zuloaga plazako hormarako Ideia Lehiaketa antolatu zuen Donostiako Udalak, eta ekimen hartara aurkeztu zen artista japoniarra.Ohol gainean tratteggio teknikarekin eta egitura arkitektoniko klasikoarekin egindako formatu handiko marrazkia da erakusketa hau osatzen duten 15 lanetako bat. Lan horrez gain, eduki mistikodun bere ibilbideko margolan eta marrazki onenetako batzuk jasotzen dira erakusketa honetan.

Gaueko seme-alabak
2020-07-24 - 2020-09-30
MARIA CRUZ BASCONESEN COLLAGEAK
MARIA CRUZ BASCONES artistak, “Alpe”, multimedia-artista jesuitina, pintorea, esmaltista, eskultorea, Caritas Gipuzkoarekin elkarlanean, 20 “collage” aurkezten ditu “Gaueko seme-alabak” erakusketan.
Gizarte zein bizileku bazterketa egoeran dauden pertsonak, eguzkiaren eta euriaren laztanak kalean jasotzen dituztenak, limosna eskatzen duten bitartean gazteak pasatzen ikusten dituztenak, eta poliziak lurretik

Donostiako Alde Zaharra, kalez kale
2020-07-17 - 2020-09-20
Santa Maria eliza, berriki monumentu multzo izendatu duten, hiriaren erdigune historikoan dago. Erakusketa honen bidez, D´Museoak inguruko ondare arkitektonikoari balioa eman nahi dio. Zentzu honetan, esaldi ospetsua gurea egiten dugu: “Ezin da ezagutzen ez dena maitatu, ezta maite ez dena defendatu ere”, oso aintzat hartuta Museoaren idiosinkrasian.
Bisita gidatuak
Astearte eta ostegun guztietan 17:00etan bisita gidatuak egiteko aukera dago. Bisita gidatua egiteko, lekua erreserbatu behar da info@dmuseoa.com helbidean (bisitaren inskripzioa bisitaren egun berean itxiko da, 12:00etan). Bisitak, gehienez ere, 10 lagunekoak izango dira.
Bisiten hizkuntzak honela banatzen dira:
Gaztelania:
Uztaila. 21, 23, 30
Abuztua. 4, 11, 13, 20, 25
Iraila. 1, 10, 15, 17
Euskara:
Uztaila. 28
Abuztua. 6, 18, 27
Iraila. 3
Bisitek, osasun arrazoiengatik, aldaketak izan ditzakete
Bisita gidatuak doakoak izango dira eta aldi baterako erakusketara doan sartzeko aukera emanen dute.

Eulate + Ayesta. Arte- eta bizitza-esperientzia bat
2020-02-05 - 2020-06-28
“Erakusketak Xavier Álvarez de Eulaterekin nuen zor emozionalari erantzun nahi dio. Nire lagunari eta mentoreari egin nahi izan diodan omenaldi xaloa zein ederra da”, adierazten du margolari beasaindarrak. Juan Ayestaren eta Xavier Álvarez de Eulateren arteko giza harremana eta artistikoa Erriberriko frantziskotarren komentuan abiatu eta garatu zen. 1977tik 1982ra bitarteko uda guztietan, bertan elkartu ziren, eta testuinguru hartan ezagutu eta mirestu zuten elkar. “Bilduma osatzeko aukeratu ditugun lanak harreman berezi baten isla dira. Leku-denbora jakinean bat egin genuen belaunaldi desberdinetakobi pertsona gara: Xavier Álvarez de Eulate, maisua, eta ni, haren ikaslea. Gure erlazio pertsonala eta artistikoa, bizitza-arloko eta laguntasun-lotura bihurtu zen. Niretzat biziki garrantzitsua izan zen Álvarez de Eulaterengandik hurbil emandako aroa. Urte haietan, berebiziko arrastoa utzi zidan, eta horri esker, zenbait sari eskuratu eta Gipuzkoako pintore gazteenartean nabarmentzeko aukera izan nuen”.

Hiru eliza. Vitoria-Gasteiz 1958-1968
2019-10-24 - 2020-01-15
Hiru eliza izango dira urriaren 24tik urtarrilaren 12ra bitartean Donostiako Elizbarrutiko Museoan zabalik egongo den Hiru Eliza. Arkitektura erlijioso errebisionista Gasteizen erakusketaren protagonistak.
Arabako hiriburuan dauden hiru tenplu ikoniko horiek 1958tik 1968ra bitartean eraikiak dira, eta lau arkitekto aritu ziren tartean: Javier Carvajal eta José María García de Paredes (Aingeruetako Andre Mariaren eliza), Miguel Fisac (Koroatzearen eliza), eta Luis Peña Ganchegui (San Frantzisko Asiskoaren eliza).

Zure eskutik mendiruntz
2019-07-23 - 2019-09-08
Zure eskutik mendiruntz proiektua elkarren artean loturik dauden 7 artelanez osaturiko instalakuntza da, ikuslea erakusketa espazioan inguratzea lortu nahi duelarik. Los Planetas musika taldearen San Joan Gurutzeko abestitik lorturiko bertsoak instalakuntzaren inspirazio iturri eta bizkarrezur dira. Instalakuntzak azken sei urte hauetan sorturiko artelanak hartzen ditu bere baitan.

Miguel Bergasa. Hilen eguna
2019-05-09 - 2019-07-14
D´Museoak “Miguel Bergasa. Hilen Eguna” aurkezten du. Erakusketa honetan, Mexiko eta Boliviako eskualde batzuetan heriotza eta, zehazki, Hilen Eguna nola bizi duten erakusten zaigu Miguel Bergasaren kameraren bitartez.
20 argazki baliatuz (12 zuri-beltzean eta 8 koloretan), Miguel Bergasak Michoacán eta Jalisco estatuetara hurbilduko gaitu, bertan erlijioa, heriotza eta hildakoekiko harremana nola bizi duten guri azaltzeko.

Museoa eraikitzen. Donostiako Elizbarrutiko Museorako dohaintzak
2019-03-13 - 2019-04-28
Donostiako Santa Marta Museoa ez da kultura erakunde itxia eta estatikoa, irekia eta dinamikoa baizik. 2016an sortu zenetik, Nave Santa Marta Nabean biltegiratutako bere bilduma iraunkorra ez ezik (100 artelan), Museoak askotariko DOHAINTZAK jaso ditu hainbat erakunde eta pertsonarengandik, eta horiek jendaurrean jarriko ditugu ikusgai aurrerantzean erakusketa monografikoetan.

Museoak egungo egileen artelanak bildu ditu, adibidez, Javier Arocena, Alejandro Tapia, Jose Gracenea, Xabier Egaña, Ana Batanero, Antonio Knibily, Tomás Hernández, Xabier Obeso, Maite Martinena, Gofer, Gotzon Etxeberria, Javier Machimbarrena, M. Cruz Bascones, Olatz Irulegi, Nori Ushijima, Jeanne Devoyon, baita egile modernoena ere, adibidez, Bassanoren Tailerra, Ignacio Ugarte, Carlos Añíbarro, Xabier Eulate, Poy Dalmau, Andaluziako Eskola, XIX. mendeko oholak.

Lehendabiziko erakusketa honetan, egile moderno batzuk erakutsiko ditugu.

Murillo eta Sevillano Eskola
2018-08-22 - 2018-09-30
Murilloren jaiotzaren 400. urteurrenaren ondorioz, D’museoak “Año Murillo” ospakizunean parte hartuko du “Murillo eta Sevillako Eskola” erakusketarekin. Erakustaldi honekin D’Museoko aldi baterako erakustareto bat inauguratuko da.
Erakusketan Gipuzkoako probintzian dugun Esteban Murilloren koadro bakarra ikusteko aukera izango dugu, artelana Artzain Onaren katedraletik dator. Obra honekin batera, eskolan Murillorekin batera egon ziren artista ezagunen beste 6 obra aurki ditzakegu. Artista horiek Francisco de Zurbarán, Juan Valdés Leal, Juan Simón Gutiérrez eta Ignacio Iriarte gipuzkoarra dira, azken hau, espezialista batzuen arabera, Murilloren obra batzuen paisaien egitera izan zen.
Erakusketa irailaren 30a arte egongo da irekita, eta aukera paregabea da Sevillako Eskola Gipuzkoan ezagutzeko.
Gainera, erakusketa hau museoen arteko kolaborazioaren adibide dugu, Ignacio Iriarteren bi obrak San Telmo Museoak utzi baititu maileguan. Kolaborazio hau pintore barroko gipuzkoar bikainetako bat ezagutzera emateko aukera dugu ere. D’Museotik eskerrak eman nahi dizkiogu obren maileguaren kolaborazioagatik Mutrikuko Andre Mariaren Jasokundearen elizari, Bergarako San Pedro parrokiari, Artzain Onaren katedralari eta Donostiakoa San Bicente parrokiari.

Xabier Egaña. Libros + Cruces
2018-04-15 - 2018-06-25
Donostiako Koruko Andre Mariaren Basilikan Xabier Egaña artista bizkaitarraren hainbat lan daude ikusgai ekainaren 25era arte. Erretako, moztutako edo burdineria eta zementu artean jositako liburuek osatzen dituzte eskulturak, eta arte sakratuaren kontzeptu tradizionalak interpretatzen ditu Egañak, gaur egungo irizpideekin.
Erretako, moztutako edo burdineria eta zementu artean jositako liburuek osatzen dituzte Donostiako Koruko Andre Mariaren Basilikako eskulturak; erakusketa horretan, gaur egungo irizpideekin interpretatzen ditu Xabier Egaña artista bizkaitarrak arte sakratuaren kontzeptu tradizionalak. “Liburuak” erakusketa, formatu txikiko hamar lanek eta mural itxurako bi gurutzek osatutakoa, egileak berak eta Edorta Kortadik, Donostiako Elizbarrutiko Museoko zuzendariak, aurkeztu zuten.

Xabier Obeso. Arquitecturas religiosas y simbólicas
2017-07-30 - 2017-09-30
Xabier Obesoren artea filosofikoa, espirituala, transzendentala, metafisikoa eta sinbolikoa da. Filosofikoa, gizakiaren desira garbienarekin lotzen delako. Espirituala, artea espirituaren gidari delako. Transzendentala eta esoterikoa, ezaguna denaren mugak gainditzen gainditu eta inkontzientean sakontzen duelako. Sinbolikoa, sinboloen bidezko hizkuntzaren bidez adierazten delako.
